 Ugu horayn waxa madashaasi hadallo kooban oo dhiiri gelin iyo baraarujin ah ka soo jeedisay masuuliyiin iyo aqoonyahano, mujaahidiin iyo hal doorka shacbiga Somaliland, waxaana furay oo halkaa ka hadlay kana warramay Marxaladihii uu soo maray aas-aaska Madxafku iyo Qaybaha uu ka kooban yahay, Mujaahid Siciid Shukri Xuseen waxaanu yidhi Madxafkan Fikirkiisu wuxuu bilaabmay Muddo dheer ka hor, oo ku xidhiidhsan illaa dhallinyaro-nimadii, markii aanu Halganka Hubaysan aanu ku jirnay oo mar walba la iswaydiin jiray waar inta halganka ka soo hadha ee noolaata, intii hoyatay maxaynu ku xusuusan doonaan, taasaana Saldhig u ah in aanu Madxafkan Seryan Museum samayno, iyadoo ay ILAAHAY Mahaddii tahay in Dad badan ay igalaqayb-galeen, hadday tahay Xukuumadda Maanta jirta, Saaxiibbo, Dad Waayo-arag ah oo yaqaanna sida Madxafyada loo sameeyo. 